98/676/EY: Komission päätös, tehty 17 päivänä marraskuuta 1998, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä KIF 3535:n (mepanipyriimin), imatsamoksin (AC 299263:n), DE 570:n (florasulaamin), fluatsolaatin (JV 485:n), Coniothyrium minitansin ja bentsoehapon mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(1998) 3514) (ETA:n kannalta merkityksellinen teksti)



Virallinen lehti nro L 317 , 26/11/1998 s. 0047 - 0048



KOMISSION PÄÄTÖS, tehty 17 päivänä marraskuuta 1998, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä KIF 3535:n (mepanipyriimin), imatsamoksin (AC 299263:n), DE 570:n (florasulaamin), fluatsolaatin (JV 485:n), Coniothyrium minitansin ja bentsoehapon mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (tiedoksiannettu numerolla K(1998) 3514) (ETA:n kannalta merkityksellinen teksti) (98/676/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 98/47/EY (2), ja erityisesti sen 6 artiklan 3 kohdan, sekä katsoo, että direktiivissä 91/414/ETY, jäljempänä "direktiivi", säädetään yhteisössä sallittujen, kasvinsuojeluaineisiin sisällytettävien tehoaineiden luettelon laatimisesta, hakijat ovat toimittaneet kuutta tehoainetta koskevat asiakirjat jäsenvaltioiden viranomaisille tehoaineiden sisällyttämiseksi direktiivin liitteeseen I, Kumiai Chemical Industry Co. Ltd toimitti tehoainetta KIF 3535 (mepanipyriimi) koskevan asiakirjan Italian viranomaisille 24 päivänä lokakuuta 1997, Cyanamid Agro SA/NV toimitti tehoainetta imatsamoksi (AC 299263) koskevan asiakirjan Ranskan viranomaisille 2 päivänä joulukuuta 1997, Dow Agro Sciences toimitti tehoainetta DE 570 (florasulaami) koskevan asiakirjan Belgian viranomaisille 2 päivänä helmikuuta 1998, Twinagro Ltd toimitti tehoainetta fluatsolaatti (JV 485) koskevan asiakirjan Yhdistyneen kuningaskunnan viranomaisille 29 päivänä syyskuuta 1997, Prophyta GmbH toimitti tehoainetta Coniothyrium minitans koskevan asiakirjan Saksan viranomaisille 10 päivänä syyskuuta 1997, Menno Chemie Vertriebsgesellschaft mbH toimitti tehoainetta bentsoehappo koskevan asiakirjan Saksan viranomaisille 25 päivänä toukokuuta 1998, kyseiset viranomaiset ovat toimittaneet komissiolle tulokset asiakirjojen täydellisyyden ensimmäisestä tarkastelusta ottaen huomioon direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädetyt tietovaatimukset; tämän jälkeen hakijat toimittivat asiakirjat 6 artiklan 2 kohdan mukaisesti komissiolle ja muille jäsenvaltioille, tehoaineita KIF 3535 (mepanipyriimi), imatsamoksi (AC 299263), DE 570 (florasulaami), fluatsolaatti (JV 485), Coniothyrium minitans ja bentsoehappo koskevat asiakirjat toimitettiin pysyvälle kasvinsuojelukomitealle 7 päivänä heinäkuuta 1998, direktiivin 6 artiklan 3 kohdassa vaaditaan, että asiakirja on vahvistettava yhteisön tasolla, jotta sitä voidaan pitää periaatteessa hyväksyttävänä direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädettyjen tietovaatimusten mukaisesti, tällainen vahvistaminen on tarpeen, jotta asiakirjan yksityiskohtaista tarkastelua voidaan jatkaa ja jäsenvaltioille voidaan antaa mahdollisuus myöntää tätä tehoainetta sisältävien kasvinsuojeluaineiden käyttämiseen tilapäisiä lupia mainitun direktiivin 8 artiklan 1 kohdan edellytysten mukaisesti ja erityisesti sen edellytyksen mukaisesti, joka koskee tehoaineen ja kasvinsuojeluaineen yksityiskohtaisen arvioinnin tekemistä direktiivin vaatimukset huomioon ottaen, tämä päätös ei vaikuta siihen, etteikö hakijalta voida pyytää lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon, jäsenvaltioiden ja komission välillä on sovittu, että Italia jatkaa tehoainetta KIF 3535 (mepanipyriimi) koskevien asiakirjojen yksityiskohtaista tutkimista, Ranska jatkaa tehoainetta imatsamoksi (AC 299263) koskevien asiakirjojen yksityiskohtaista tutkimista, Belgia jatkaa tehoainetta DE 570 (florasulaami) koskevien asiakirjojen yksityiskohtaista tutkimista, Yhdistynyt kuningaskunta jatkaa tehoainetta fluatsolaatti (JV 485) koskevien asiakirjojen yksityiskohtaista tutkimista ja Saksa jatkaa tehoaineiden Coniothyrium minitans ja bentsoehappo koskevien asiakirjojen yksityiskohtaista tutkimista, Italia, Ranska, Belgia, Yhdistynyt kuningaskunta ja Saksa antavat komissiolle mahdollisimman pian ja viimeistään yhden vuoden kuluttua kertomuksen tutkimuksen lopputuloksista siten, että mukana on suositus tehoaineiden sisällyttämisestä tai sisällyttämättä jättämisestä luetteloon ja kaikista siihen liittyvistä edellytyksistä; tämän kertomuksen saamisen jälkeen yksityiskohtaisia tutkimuksia jatketaan kaikkien jäsenvaltioiden asiantuntemuksella pysyvässä kasvinsuojelukomiteassa, ja tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavat asiakirjat täyttävät periaatteessa direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädetyt tietovaatimukset, kun otetaan huomioon ehdotetut käyttötavat: 1) Kumiai Chemical Industry Co. Ltd:n komissiolle ja jäsenvaltioille toimittama, KIF 3535:n (mepanipyriimi) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 7 päivänä heinäkuuta 1998. 2) Cyanamid Agro SA/NV:n komissiolle ja jäsenvaltioille toimittama, imatsamoksin (AC 299263) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 7 päivänä heinäkuuta 1998. 3) Dow Agro Sciencesin komissiolle ja jäsenvaltioille toimittama, DE 570:n (florasulaami) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 7 päivänä heinäkuuta 1998. 4) Twinagro Ltd:n komissiolle ja jäsenvaltioille toimittama, fluatsolaatin (JV 485) sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 7 päivänä heinäkuuta 1998. 5) Prophyta GmbH:n komissiolle ja jäsenvaltioille toimittama, Coniothyrium minitansin sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 7 päivänä heinäkuuta 1998. 6) Menno Chemie Vertriebsgesellschaft mbH:n komissiolle ja jäsenvaltioille toimittama, bentsoehapon sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 7 päivänä heinäkuuta 1998. 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä marraskuuta 1998. Komission puolesta Franz FISCHLER Komission jäsen (1) EYVL L 230, 19.8.1991, s. 1 (2) EYVL L 191, 7.7.1998, s. 50